פרדי אדו

פרדואה קוראנטנג "פרדי" אדו (אנגלית: Fredua Koranteng "Freddy" Adu; נולד ב-2 ביוני 1989 בגאנה) הוא כדורגלן אמריקאי ממוצא גנאי.

אדו הוא שחקן כדורגל מפורסם בשל העובדה, שהוא הכדורגלן הצעיר ביותר בהיסטוריה שהחל לשחק בכדורגל מקצועני.

קריירה 
אדו נולד בגאנה שבאפריקה וב-1997 עזב עם משפחתו לארצות הברית. בארצות הברית החל אדו לשחק כדורגל ולמד את עקרונות המשחק.

בגיל 13 הצטרף אדו לאקדמיית ברדנטון לכדורגל. קבוצות אירופאיות רבות ובהן מנצ'סטר יונייטד התעניינו באדו אבל הוא טען שהוא לא רוצה לשחק בפרמייר ליג עד גיל 17.

אדו שיחק במדי נבחרת ארצות הברית בשני טורנירים שונים בשנת 2003: אליפות העולם בכדורגל עד גיל 17 שנערכה בפינלנד ובאליפות העולם לנוער שנערכה באיחוד האמירויות הערביות.

ב-18 בנובמבר 2003 סיכם עם קבוצת די.סי. יונייטד וב-16 בינואר 2004, נבחר במקום הראשון בסופר-דראפט על ידה. בכך הפך אדו לכדורגלן המקצועני הכי צעיר בהיסטוריה.

ב-3 באפריל 2004 שיחק את משחקו המקצועני הראשון ביונייטד נגד קבוצת סן חוזה ארת'קווייקס כאשר נכנס במחצית השנייה. ב-17 באפריל הוא כבש את שערו המקצועני הראשון בדקה ה-75 נגד קבוצת מטרוסטארס.

את עונתו הראשונה בכדורגל המקצועני סיים אדו עם חמישה שערים ושלושה בישולים מתוך שלושים משחקים בהם שיחק. באותה עונה זכה עם היונייטד בגביע ה-MLS.

ב-22 בינואר 2006, כשאדו היה בן 16 ו-234 ימים, הוא נכנס כמחליף בדקה ה-81 במשחק התיקו 0:0 מול נבחרת קנדה והפך לשחקן הצעיר ביותר אי פעם שמשחק בנבחרת ארצות הברית.

ב-31 ביולי 2007, חתם אדו עבור המועדון הפורטוגזי בנפיקה ליסבון. לאחר עונה אחת בקבוצה, הוא הושאל לקבוצת מונקו. לאחר עונת ההשאלה למונקו, הושאל אדו לקבוצת בלננשש. ב-5 באפריל 2013 חתם בקבוצה הברזילאית באהיה.

במרץ 2015 חתם אדו בקופס הפינית.

ביולי 2015 חתם אדו בטמפה ביי ראודיס מהליגה השנייה בארצות הברית.

השגים
 גביע ה-MLS עם די.סי. יונייטד (2004)
 קבוצת הכוכבים של הליגה (2004, 2006)

קישורים חיצוניים

כדורגלנים אמריקאים
קשרי כדורגל אמריקאים
מרילנד: כדורגלנים
כדורגלני די.סי. יונייטד
כדורגלני ריאל סולט לייק
כדורגלני בנפיקה ליסבון
כדורגלני מונקו
כדורגלני בלננסש
כדורגלני אריס סלוניקי
כדורגלני ריזספור
כדורגלני פילדלפיה יוניון
כדורגלני באהיה
כדורגלני יגודינה
כדורגלני קופס
כדורגלני נבחרת ארצות הברית
כדורגלנים אולימפיים אמריקאים
כדורגלנים באולימפיאדת בייג'ינג (2008)
כדורגלני גביע הקונפדרציות 2009
אמריקאים ממוצא גנאי
אמריקאים שנולדו ב-1989